Viborger Samler, 1835-10-04
J "Dagen" fremsætter en navnkundig Jndsender en Beregning over "den uhyre Sum den polytechniske Læreanstalt i Kbhavn har kostet, og faaer da med Jndbegreb af de den overdragne Capitaler, den runde Sum af 300,000 Rbd. ud. Den første Indretning af Lokalet m.m. kostede 74,288 Rbd., hvori er indbefattet 50,000 Rbd. for Kjøbet af tvende Gaarde; de Anstalten overdragne Capitaler, af hvilke den hæver Renter, beløbe sig til 169,000 Rbd., hvoriblandt 4,000 Rbd. for et Apotheks Anlæg i Randers, foruden 16,800 Rbd., tilhørende Jnstitutet for Metalarbeidere. J de 6 Aar, den polytechniske Læreanstalt har bestaaet, har den, foruden dens første Jndretning kostet, a) ligefrem i løbende Udgivter 61,200 Rbd., og b) Avisskatten til Capitalrefusionen 20,000 Rbd., hvori dog er indbefattet Renten af de 169,000 Rbd. Resten er anskaffet extra: nemlig, foruden Avisskatten, af Adresse-Contoiret i Kbhavn, Reiersens Fond, Selskabet for Naturlærens Udbredelse, Randers Avis (200 Rbd. Sølv aarlig) og flere Aviser, Laboratorierne m.m. Tre Mænd, Kammerherre Warnstedt samt dHrr. Raabe og Hjorth, have forenet sig om hvis nogle Begunstigelser tilstaaes dem af Regjeringen, at indbyde til et Actieselskab for at indføre Dampvogne imellem Kiel og Hamborg. De forlange udelukkende Ret til i 10 Aar at expedere Dampvogne mellem Kiel, Hamborg og Blankenese, og tillige paa de Veie, der i Løbet af disse 10 Aar ville blive chausserede, for at transportere Personer og Varer; samt at Regjeringen vilde overlade Selskabet Person-, Brev- og Pakkeposten mellem de nævnte Steder, de to sidste mod en Betaling, der skulde overstige den nuværende Netto-Jndtægt. De forpligte sig til at stille det fornødne Antal Dampvogne, lade dem besigtige af Sagkyndige, lade idet mindste een Dampvogn daglig afgaae fra Kiel og een fra Hamborg, og at have Karether i Beredskab hvis et stort Antal Personer skulde gjøre det nodvendigt; man vil anskaffe Dampvogne som ikke kunne springe, o. s. v. Paa dette Andragende har Generalpostdirectionen svaret, at den, i Betragtning af den Nytte, der af dette Foretagende rimeligviis vilde tilflyde Landet, lover sin Medvirkning til at skaffe Selskabet det ansøgte Privilegium paa 10 Aar, imod en aarlig Afgift af 10,000 Rbd. og fri Befordring af Postsækken mellem Kiel og Altona. Hvad der sendes med Ageposten skulde fremdeles gaae igjennem Postmesternes Hænder, men Selskabet skulde have Ret til at accordere med disse om Gebyhrerne. Postdirectionen, forlanger endvidere en Caution eller Depositum af 16,000 Rbd. for at sikkre sig den aarlige Afgift samt Skadesløsholdelse, hvis Stationen i Quikborn, som Postkassen har givet et Forskud af 6000 Rbd., skulde ved Dampvognes Jndførelse gaae tilgrunde, c. &c. At Postd. har lagt saa mange Hindringer i Veien for dette Foretagende, maae vi høilig beklage, da det sikkert kunde være meget gavnligt for hele Landet. Vedbliver den sine Fordringer, vil det være umuligt at faae noget Actieselskab istand, og der staaer da kun tilbage at ønske, at Postvæsenet selv vilde anskaffe Dampvogne. Kommer dette Foretagende istand, vil rimeligviis Varetransporten, tiltage betydeligt, og vil man da tillige erklære Kiel for en Frihavn, og enten ophæve Transit tolden paa de paa denne Route transporterede Varer eller lægge Told paa Varerne som benytte den hamborgelübske Bane, saa er der al Grund til at formode, at Kiel lidt efter lidt vil kunne tilegne sig endeel af den østersøiske Transithandel. Om endeel Aar kunde da maaskee anlægges en Jernbane, og derved Vægtskaalen bringes igjen til Fordeel for Kiel. Thi nu vil neppe en Jernbane hertil kunne betale sig, især hvis den kommer istand til Lübeck, men Dampvognes Jndførelse vilde være en passende Forberedelse dertil. – Ogsaa de danske Øer vilde have stor Fordeel af Damppognes Jndførelse paa den nævnte Route. Kunde man tillige faae Dampvogne indrettede mellem Kbhvn, og Wordingborg, saa vilde man, naar Dampskibet Løvens Gang sættes i Forbindelse med Dampvognenes i Holsteen og Sjælland, kunne reise meget beqvemt i 24 Timer fra Kbhvn, til Hamborg. Rettes en Damp vogns Gang efter Frederik Ultes, saa kunde man paa et Brev man skrev fra Kbhvn. Fredag Morgen have Svar fra Hamborg Søndag Aften. Vi kunne ikke andet end ønske dette Foretagende al mulig Fremgang, saa meget mere som Statskassen Jntet resikerer herved. Maatte det dog ikke strande paa collegiale Betænkeligheder, (Fdl.)